GiliGold/VAD_KnessetCorpus huggingface dataset:
מירי רגב: אני כבר אומרת לכם, תתחילו לעבוד על זה כי אתם תובילו את זה.
מירי רגב: זה כנראה יהיה בשבוע הראשון של המושב.
מירי רגב: נזמין לכנס הזה גם את השר ואת המפכ"ל כדי שלא יגיד שאנחנו מזמינים אותם רק לנושא פשע.
מירי רגב: ראש עיריית אריאל, בבקשה.
<אליהו שבירו: גברתי היושבת ראש, אני רוצה לומר כאחד שמפעיל את התכנית הזאת בעיר שלו שהשיטור העירוני הוא מכפיל כוח גם למשטרה וכמובן גם לנו.
מירי רגב: לא הסכמתי ולא הכנסתי אף עיר שהיא לא בתוך הרשימה.
מירי רגב: גם נתיבות לא נכנסה לכאן.
<מרדכי כהן: לא אמרתי שהכנסת.
<מרדכי כהן: אמרתי שהזכרת.
מירי רגב: הזכרתי את נתיבות אבל לא הכנסתי אותה ואני אומרת את זה לטובת הפרוטוקול.
מירי רגב: אני לא מאשרת עיר שהשר לא בא וביקש אותה.
מירי רגב: אני רוצה להבין למה נתיבות לא רשומה כאן.
<מרדכי כהן: זה בדיוק מה שאמרתי, שנתיבות עלתה.
מירי רגב: כשהיא תעלה במושב הבא, היא תאושר.
מירי רגב: כרגע נתיבות לא מאושרת.
<מרדכי כהן: לא מאושרת כמו שאף אחת מהרשויות, כי זה מה שביקשת.
<מרדכי כהן: תהיה בחינה מחדש שלקראת 2015.
מירי רגב: מרדכי, גם אתם נרדמתם בשמירה.
מירי רגב: אני אומרת לך חד וחלק.
מירי רגב: זאת בושה וחרפה שכאן יש ערים והפריפריה היא לא המובילה הראשונה בהם והמגזר הערבי הוא לא המוביל הראשון בהם.
מירי רגב: זאת בושה וחרפה ואני אומרת לך שגם אתם נרדמתם בשמירה וזה גם ייכתב לשר שלך כמו לשר לביטחון פנים.
מירי רגב: אתם הייתם צריכים לדאוג לקריטריונים.
<מרדכי כהן: הרשימה בפועל שנכנסה עד היום, אם תסתכלי, תראי בולטות גם למגזר וגם לפריפריה.
<מרדכי כהן: אני לא מדבר על העתיד ועל כך שאמרת שצריך לבחון מחדש.
מירי רגב: כרגע, הרשימה כמו שהיא, גם אתה וגם השלטון המקומי הייתם צריכים לומר שהרשימה הזאת לא מקובלת עליכם.
מירי רגב: מה עושה כאן המשטרה?
מירי רגב: היא הולכת לכיוון שטוב ונוח לה.
מירי רגב: אנחנו צריכים לראות את טובת העיר ולא את טובת המשטרה.
מירי רגב: המשטרה תוכיח היכן היא הורידה פשע או לא הורידה פשע?
מירי רגב: זאת בעיה שלה ולא שלך.
מירי רגב: אתה צריך להראות באיזה ערים חלשות יכולת להכניס את השיטור המקומי ולא עשית את זה.
מירי רגב: אתה נרדמת בשמירה.
<מרדכי כהן: אני לא מקבל את זה.
מירי רגב: אתה לא מקבל.
מירי רגב: אני אשלח את זה לשר ושהשר יתייחס.
<אליהו שבירו: אני יכול להגיד בסיפוק רב שמהרגע שאנחנו הכנסנו את השיטור הקהילתי לעיר, אנחנו רואים שתחושת הביטחון של התושבים עלתה בצורה מאוד משמעותית.
<אליהו שבירו: אנחנו נמצאים בעשירון העליון.
<אליהו שבירו: אני חושב שהפרויקט הזה הוא פרויקט מאוד חשוב לרשויות, יותר מאשר למשטרת ישראל ובאמת צריך לראות איך אנחנו מצליחים להכניס אותו לרשויות נוספות, לרשויות חלשות.
<אליהו שבירו: דרך אגב, אנחנו מוגדרים כרשות יחסית חלשה וזה נתן לנו דחיפה מאוד מאוד משמעותית.
מירי רגב: יש עוד משהו מבחינת הייעוץ המשפטי?
<עידו בן יצחק: רק לקרוא את הצו.
מירי רגב: תקריא את הצו.
<עידו בן יצחק: שינוי התוספת הראשונה לחוק בתוספת הראשונה לחוק, אחרי פרט 24, יבוא: "25.
<עידו בן יצחק: הרצליה 26.
<עידו בן יצחק: כפר סבא 27.
<עידו בן יצחק: אור יהודה 28.
<עידו בן יצחק: גדרה 29.
<עידו בן יצחק: יבנה 30.
<עידו בן יצחק: צפת 31.
<עידו בן יצחק: שפרעם 32.
<עידו בן יצחק: עראבה 33.
<עידו בן יצחק: קריית אתא 34.
<עידו בן יצחק: עכו 35.
<עידו בן יצחק: ראש העין 36.
<עידו בן יצחק: אשדוד 37.
<עידו בן יצחק: נשר 38.
<עידו בן יצחק: פרדס חנה 39.
<עידו בן יצחק: אלעד 40.
<עידו בן יצחק: תל אביב-יפו".
מירי רגב: איפה ה-40?
<עידו בן יצחק: בצו הנוסף.
מירי רגב: אני מוסיפה לתל אביב כפיילוט את דרום תל אביב.
מירי רגב: אני מוסיפה לטובת תל אביב – דרום תל אביב, מסתננים.
מירי רגב: שיהיה ברור לגבי תל אביב.
מירי רגב: אני לא מוסיפה עיר אחרת.
מירי רגב: אני גם לא מציגה ולא אומרת עיר פריפריאלית כזאת או אחרת לפעימה הבאה.
מירי רגב: אתם תבואו ותציגו את השמות של הערים.
מירי רגב: מנהלת הוועדה, בשבוע הראשון של המושב יבוא השר לביטחון פנים לתת סקירה כוללת של חצי שעה, לאחר מכן אנחנו נתמקד בכנס בנושא השיטור העירוני אליו יוזמנו כל ראשי הערים הרלוונטיות כולל אותם ראשי ערים שאין להם שיטור עירוני והם יסבירו למה אין להם שיטור עירוני ולמה הם לא נכנסו לשיטור העירוני.
מירי רגב: יצא מכתב לכלל ראשי הערים והמועצות גם במגזר הערבי.
מירי רגב: משרד הפנים יציג היכן הוא רואה את הפערים.
<מרדכי כהן: בעקבות אותה התערבות של השר.
<מרדכי כהן: שר הפנים מול השר לביטחון פנים.
מירי רגב: בעקבות ההתערבות של שר הפנים מול השר לביטחון פנים.
מירי רגב: בעצם אין את הרשויות בפריפריה.
מירי רגב: דרך אגב, לא היינו צריכים את ההתערבות של שר הפנים.
מירי רגב: אני יכולה להוציא סיכומים מהדיונים שלנו בהם אני אמרתי חד וחלק למשטרה שהפריפריה היא זאת שצריכה להוביל בכל מה שקשור לשיטור העירוני.
מירי רגב: המשטרה תציג את הקריטריונים, גם את הנושא התקציבי ואיך בעצם יותר רשויות חלשות נכנסות לתוך הפרויקט הזה.
מירי רגב: היא תציג גם את הצלחות הפרויקט.
<מרדכי כהן: לפעימה של 2015.
מירי רגב: לפעימה של 2015.
מירי רגב: היא תציג את ההצלחות, היא תציג את הקריטריונים לטובת 2015.
מירי רגב: תל אביב, מסתננים - יוזמן מרדכי ממשרד הפנים, גם הגירה ממשרד הפנים וגם ועד השכונות של דרום תל אביב שיאמרו לנו מה קרה בשלושת החודשים והאם יש שינוי בעניין המסתננים בכך שיש יותר נוכחות של משטרה ופקחים.
מירי רגב: פערים באיוש כוח אדם – יוצגו פערים באיוש כוח אדם בערים והפתרונות וגם תדווחו לנו בכתב במהלך הפגרה אם הפערים בכו אדם בטירה ובאילת הסתיימו.
<עידו בן יצחק: אולי להבהיר לגבי תל אביב.
<עידו בן יצחק: ברגע שאנחנו מכניסים אותה לצו, זאת כל העיר.
<עידו בן יצחק: השאלה אם יקצו את מרבית הכוחות לדרום כי שם י את מרבית הבעיות.
מירי רגב: איך אנחנו מוודאים שזה מה שיהיה?
<רותם פלג: תבקשי שיציגו לך את מה שקורה בדרום תל אביב ותקבלי תמונה מלאה על מה שקורה שם.
<רותם פלג: זאת תכנית גדולה שאנחנו מובילים כרגע.
מירי רגב: תל אביב בדגש על דרום תל אביב.
מירי רגב: יש לנו אפשרות לתקן את הצו אם אנחנו רואים שהוא לא עומד במטרות שלו?
<עידו בן יצחק: אחרי שהצו מתוקן, יש שתי דרכים לתקן אותו כאשר האחת היא אם השר מבקש להוריד משהו.
מירי רגב: לא השר.
מירי רגב: הוועדה.
<עידו בן יצחק: אם הוועדה מבקשת, זה רק באמצעות תיקון חקיקה.
מירי רגב: או לא לאשר להם את ההמשך.
<רותם פלג: גברתי היושבת ראש, אני רק אומר שלגבי דרום תל אביב התכנית היא לא רק שיטור עירוני אלא התכנית היא הרבה יותר רחבה.
<רותם פלג: צריך להסתכל על זה בראייה רחבה יותר.
<רותם פלג: חבל להתמקד בסוגיה הזאת כי התכנית היא הרבה יותר גדולה.
מירי רגב: האגודה לזכויות אדם, ביקשת אישור מאוחר מדי, אחרי שסיכמתי.
מירי רגב: הגעת באיחור ואני כבר סיכמתי את הדיון והקראנו את הצו.
מירי רגב: בשבוע הראשון של המושב הבא נקיים דיון ואז תוכל להביע את עמדתך.
מירי רגב: אני מאשרת כרגע רק את מה שנכתב ולא מאשרת עיר כלשהי נוספת.
מירי רגב: לכן מבחינתי אני מורידה את נתיבות והיא לא קשורה לכלום עד שלא יבואו אלי עם צו חדש מסודר עם הקריטריונים לגבי הפריפריה.
מירי רגב: על סדר-היום: אי הכללת ישובים שהיו כלולים במפת העדיפות הלאומית במפה החדשה שהממשלה אישרה.
מירי רגב: הדיון הזה הוא בעקבות הפרסומים שהיו.
מירי רגב: אין פה נציג של משרד רוה"מ.
דוד אזולאי: אפשר הצעה לסדר, גברתי?
מירי רגב: תן לי לראות מה קורה עם נציג רוה"מ, הוא חייב להיות פה.
<ורד טננבוים: אני מרשות המיסים.
זבולון כלפה: את מהמחלקה של ערן?
<ורד טננבוים: אמת.
מירי רגב: ביקשתי שיהיו פה גם מהאוצר.
מירי רגב: ערן יהיה רק בויפללה.
מירי רגב: אני מבטיחה לך שהוא יהיה בכל דיון.
זבולון כלפה: סיכמתי איתו שהוא לא יבוא.
<ורד טננבוים: ערן שלח אותי.
מירי רגב: אני אקיים דיון עם עצמי?
מירי רגב: איפה משרד רוה"מ?
מירי רגב: עמדתי ידועה.
מירי רגב: עמדת הנוכחים כאן ידועה.
דוד אזולאי: אפשר בינתיים הצעה לסדר?
דוד אזולאי: גברתי היושבת ראש.
דוד אזולאי: אני מאוד מעריך את הנמרצות שלך אבל אני חושב שביום אחד לקיים 7 ישיבות - - -
מירי רגב: למה 7 ישיבות?
מירי רגב: יש רק 5 ישיבות.
דוד אזולאי: תוסיפי את שתי הישיבות - - -
מירי רגב: חסויה זה משהו אחר.
דוד אזולאי: זה בלתי אפשרי.
דוד אזולאי: אני גם דואג לך שתהיה לך הפסקה ותוכלי לצאת לאכול משהו כדי לרענן את הראש.
דוד אזולאי: אי-אפשר לעבוד בכזה לחץ.
דוד אזולאי: תקראי קצת את עצמך לסדר ותורידי קצת מהמעמסה.
מירי רגב: תאמין לי, אם הייתי יכולה, הייתי עושה את זה.
דוד אזולאי: אני מודיע לך שכשתגיעי לגיל 120 – הסתובבתי בהרבה בתי קברות ולא מצאתי בשום מצבה "האיש עשה כך וכך ישיבות ודיונים".
מירי רגב: זה לא מה שמעניין אותי.
דוד אזולאי: בואי נהיה ריאליים.
דוד אזולאי: בואי נעשה דיונים כך שנוכל למצות את הדיון עד תום.
מירי רגב: אני חושבת שאנחנו ממצים את הדיונים.
דוד אזולאי: אני אומר לך ברוח טובה.
מירי רגב: אני חושבת שהדיונים בהחלט ממוצים.
מירי רגב: זה נכון שיש עומס.
מירי רגב: יש לנו יומיים של דיונים עם הצבעות.
מירי רגב: יש הרבה הצבעות והרבה חוקים.
מירי רגב: סוף המושב מתקרב וצריך לעשות את זה.
דוד אזולאי: מירי, את צודקת אבל אני חושב שצריך להתחשב.
דוד אזולאי: יש לנו עוד ישיבות ועדה במקומות אחרים וצריך לקבל החלטות.
מירי רגב: אני אחשוב על זה לקראת המושב הבא.
זבולון כלפה: מי היה אמור להגיע ממשרד רוה"מ?
מירי רגב: דן, מי שאחראי על כל המדיניות.
מירי רגב: אני רואה שרשות המיסים מייצגת את האוצר.
מירי רגב: לדעתי היא לא מייצגת אותם.
<קריאה: למען האמת מגדל העמק לא קיבלה קודם.
מירי רגב: אז לא הוציאו אתכם.
<קריאה: יש 200 רשויות שלא קיבלו קודם.
מירי רגב: יש גם 200 רשויות וגם הכניסו את מחנות צה"ל לתוך המפה.
מירי רגב: למה מחנות צה"ל צריכים לקבל?
מירי רגב: יש להם תקציב ביטחון כל כך גדול.
דוד אזולאי: אולי יש מחנות צה"ל שגרים שם אנשים.
מירי רגב: אז מה אם יש שם משפחות.
מירי רגב: יש להם דירות עם שכר דירה כמעט אפס.
מירי רגב: הם לא אמורים לקבל.
מירי רגב: אנחנו נתחיל בדיון.
מירי רגב: אנחנו דנים על-כך שהממשלה החליטה לא להכליל במפת העדיפות הלאומית חלק מהישובים בסוגיית הטבות המס.
מירי רגב: מאידך, היא החליטה להכניס את מחנות צה"ל.
מירי רגב: אני לא מבינה מדוע מחנות צה"ל נמצאים בתוך מפת עדיפות לאומית כאשר מחנות צה"ל סמוכים לשולחן האוצר ומקבלים את תקציבי האוצר.
מירי רגב: אני רוצה להכניס לפרוטוקול הערה למשרד ראש הממשלה על זה שהם לא הגיעו.
מירי רגב: משרד רוה"מ לא הגיעו לדיון.
מירי רגב: הם יצטרכו להסביר לי למה הם לא הגיעו לדיון ולהתייחס להחלטת הוועדה בכתב שבוע מיום קבלת הסיכום.
מירי רגב: לגבי מחנות צה"ל אני רוצה להבין מהם.
מירי רגב: אולי רשות המיסים תוכל לתת הסבר מדוע מחנות צה"ל נכנסים לתוך ההחלטה הזאת?
מירי רגב: מה הקריטריונים שעל פיהם החלטתם לבחור את הרשויות שהן חלק ממפת העדיפות הלאומית.
מירי רגב: איך זה בעצם בא לידי ביטוי, הרצון שלנו לחזק את הנגב והגליל ולייהד את הנגב והגליל ובעצם ליצור מצב שגם ישובים בנגב ובגליל אנחנו מחזקים אותם בהטבות מס ובמענקים.
ג'מאל זחאלקה: גברתי אמרה לייהד?
מירי רגב: חלק מהדברים זה גם לייהד.
מירי רגב: אנחנו כמובן אומרים שישובים שנמצאים שם שהם יישובי מיעוטים - - -
ג'מאל זחאלקה: את לא חושבת שיש נופך גזעני בדבריך?
מירי רגב: לדוגמה, כל הישובים הבדואים זכו בהטבות מס.
ג'מאל זחאלקה: אני מדבר על המושג לייהד.
ג'מאל זחאלקה: לא כולם.
מירי רגב: אני אומרת גם לייהד וגם לחזק את הישובים.
ג'מאל זחאלקה: את אומרת את זה בלי בושה.
ג'מאל זחאלקה: את לא מתביישת בזה?
מירי רגב: וגם לחזק את הישובים של המיעוטים.
ג'מאל זחאלקה: את לא מתביישת, את לא שוטפת את המילים.
ג'מאל זחאלקה: את לא מכבסת את המילים.
מירי רגב: ראשון הדוברים חבר הכנסת זבולון קלפה.
מירי רגב: לאחר מכן ראש עיריית מגדל העמק.
מירי רגב: אם חברי כנסת רוצים לדבר – טלב אתה רשום.
מירי רגב: חבר הכנסת זחאלקה, אתה רשום.
מירי רגב: נציגת האוצר נא לרשום את כל ההערות.
זבולון כלפה: בהמשך להערותייך, גברתי היושבת ראש, אני רוצה להוסיף מספר נקודות.
זבולון כלפה: בבחינה של הדברים, לפי מה שראיתי, כאשר בוחנים רשות – בעיקר זה בא לידי ביטוי במועצות האזוריות – הבחינה שלכם מתייחסת לעבודה שעשיתם שם במסגרת אותו צוות משותף, הוא בעצם הולך לפי הבניין הפיזי של הרשות עצמה.
זבולון כלפה: איפה נמצאים משרדי הרשות ומזה בעצם אתם גוזרים את הכול.
זבולון כלפה: התוצאה של הדבר הזה מביאה לעיוותים מאוד מוזרים.
זבולון כלפה: יש רשויות שיש להם לא מעט ישובים שנמצאים בעומק השטח ואילולא היו נבחנים בצורה פרטנית, ההתייחסות אליהם היתה שונה לגמרי.
זבולון כלפה: הנקודה השנייה זה העניין של שדות נגב.
זבולון כלפה: המקרה של שדות נגב זועק לשמים.
זבולון כלפה: כל השטח מסביב, 360 מעלות, הכול יש הטבות מס.
זבולון כלפה: את שדות נגב מישהו גזר עם מספריים והוציא את השטח ואמר: אלה לא.
זבולון כלפה: בעיניי זה מריח כהחלטה מוטה שחסר בה שיקול דעת.
זבולון כלפה: נראה שיש פה משהו מוזר מאוד, אלא אם כן תוכיחו שיש פה הסבר מיוחד.
זבולון כלפה: אני אשמח לדעת, אבל מתוך ההיכרות האישית שלי עם הישובים, נראה לי שאין הבדל משמעותי בין הישובים שנמצאים על הציר של בית קמה, קלחים, מבועים לבין הישובים שרשראות, בית הגדי, יושיביה.
זבולון כלפה: כולם נראים לי אותו סטטוס, באותו מצב סוציו אקונומי.
זבולון כלפה: משהו נראה פה מאוד משונה.
זבולון כלפה: זה צריך להיות משהו שהוא שוויוני.
זבולון כלפה: אם יש החלטה שהיא שוויונית, היא צריכה לכלול את כולם.
מירי רגב: נניח מקו גזרה מסוים והלאה את כולם.
זבולון כלפה: זאת היתה ההגדרה.
זבולון כלפה: אמרו שמקו 610 רוחב, שממנו גוזרים למטה.
זבולון כלפה: בפועל, בישובים של שדות נגב זה נראה שבעצם גזרו את הישובים של שדות נגב והוציאו אותם מהדבר הזה, כאשר ממערבם, ממזרחם, מצפונם ומדרומם נכללים כל הישובים והם לא.
זבולון כלפה: זה משונה ביותר.
מירי רגב: ראש עיריית מגדל העמק ולאחר מכן חבר הכנסת טלב.
<אליהו ברדה: גברתי היושבת ראש.
<אליהו ברדה: בדברי ההסבר למפת ההטבות נאמר שהמטרה היא למשוך אוכלוסיות חלשות לישובים חלשים, לחזק את הפריפריה ולעודד התיישבות.
<אליהו ברדה: לדעתי צריך להוסיף מטרה של להשאיר את המשכילים והצעירים בערים.
<אליהו ברדה: כשבודקים את מאזן הגירה לא לוקחים בחשבון שאוכלוסייה חזקה עזבה למדינת תל-אביב או לישובים הקהילתיים והגיעה אוכלוסייה חלשה.
<אליהו ברדה: בנוסף לכך נאמר שתינתן הטבה לישובים בדרום בהתאם למדיניות הממשלה לחיזוק ההתיישבות העירונית בדרום.
<אליהו ברדה: אנחנו מברכים על זה.
<אליהו ברדה: גם המעבר של צה"ל דרומה מחזק את הדרום אבל הוא גם מחליש את הצפון.
<אליהו ברדה: אנחנו גם על זה מברכים כדי לחזק את הדרום.
<אליהו ברדה: צריך להוסיף ההערה שלממשלה יש גם מדיניות של חיזוק ההתיישבות העירונית בצפון.
מירי רגב: ישנה פה נציגת משרד האוצר?
<אליהו ברדה: אני גם מדבר בשם נצרת עילית.
<אליהו ברדה: אנחנו רוצים להדגיש שאנחנו מופיעים במפת הגליל, מופיעים במפת העדיפות הלאומית, מופיעים במפת ערי הפיתוח, מופיעים במפת הישובים הפריפריאליים, אבל לא מופיעים במפת הטבות המס, כאשר כל ישובים הדרום, שנמצאים במפת עדיפות לאומית, נמצאים במפת הטבות המס.
<אליהו ברדה: מגדל העמק ונצרת עילית הן גם ערים קולטות עלייה.
<אליהו ברדה: אנחנו קלטנו את בני המנשה וקלטנו גם עולים מאתיופיה, מקווקז ומחבר העמים.
<אליהו ברדה: אנחנו עוסקים בקליטת עלייה כסדר יום מאוד מרכזי בעשייה שלנו.
<אליהו ברדה: מי שמבין במפות ומסתכל על המפה הזאת, רואה מפה מאולצת.
<אליהו ברדה: בתבנית שלה לקחו את ההטבה שניתנה בעבר ואמרו: בואו נראה לאיזה קווי אורך ורוחב הכסף הזה נכנס והחליטו לחתוך את זה באיזה קו בצפון ובאיזה קו בדרום.
<אליהו ברדה: אמרו: בדרום לא נכניס את קריית גת ובצפון לא נכניס את מגדל העמק ואת נצרת עילית.
<אליהו ברדה: המפה היא לא הגיונית.
<אליהו ברדה: היא מפלה לרעה את הצפון לעומת הדרום ואת מגדל העמק ונצרת עילית ביחס לשאר הישובים.
<אליהו ברדה: אני אתן לכם את מקרה קריית שמונה כדי שתבינו את המשחק ביצירת העיוותים.
<אליהו ברדה: רצו לתת יתרון לקריית שמונה.
<אליהו ברדה: אמרו: בואו נגדיר קו חדש, שני קילומטר מגבול עם מדינה אויבת, עם לבנון לצורך העניין.
ג'מאל זחאלקה: סליחה, הרשימה יכולה לתת את הרשימה?
מירי רגב: אין לנו.
מירי רגב: אין לי את הרשימה.
מירי רגב: זה פורסם.
מירי רגב: אני לקחתי את זה מוויינט.
מירי רגב: יש לי פה רשימה של כל אזור הצפון.
מירי רגב: אתה רוצה לראות אותה?
מירי רגב: הנה רשימת הישובים באזור הצפון.
<אליהו ברדה: אני רוצה להביא לכם את מקרה קריית שמונה כמקרה מלמד, איך משחקים בהגדרות כדי ליצור העדפות.
<אליהו ברדה: לקחו את קריית שמונה, שאני תומך בה ומייצג אותה ואמרו: בואו ניתן לה העדפה, כי במפה המקורית היא מפסידה, יותר ממה שהיא קיבלה בעבר.
<אליהו ברדה: אמרו: בואו נגדיר קו חדש, שני קילומטר מקו גבול עם מדינה אויבת, לבנון לצורך העניין.
<אליהו ברדה: אבל באותה נשימה נתנו את זה גם למועצה אזורית גליל עליון.
<אליהו ברדה: כל ההטבה של קריית שמונה, כדי שתושביה לא יעברו ליישובי הגליל העליון, נתנו את אותה הטבה לגליל העליון ובעצם נתנו תמריץ שלילי לקריית שמונה.
<אליהו ברדה: קריית שמונה חוגגת וצוהלת כי לא הפחיתו לה את האחוזים, אבל החלישו אותה ביחס לשכניה.
<אליהו ברדה: לכן, גם פה אני אומר שהוצאת מגדל העמק ונצרת עילית, או אי הכללתן כערים קולטות עלייה, פרמטר שלא נלקח על-ידי משרד ראש הממשלה.
<אליהו ברדה: כתבתי לו מכתב ודיברתי עם ראש הממשלה.
<אליהו ברדה: אני חוב שזאת אפליה שצריך לתקן אותה.
<אליהו ברדה: היא גם לא תעמוד במבחן בג"צ לצורך העניין.
מירי רגב: חבר הכנסת טלב אבו ערער ואחריו תמיר עידאן.
טלב אבו עראר: אנחנו מברכים והלוואי שהמפה הזאת לא כוללת את כל יישובי הנגב הערביים.
מירי רגב: את מי היא לא כללה?
טלב אבו עראר: את הישובים הבלתי מוכרים.
מירי רגב: כי רוצים לספח אותם לישובים מסודרים.
טלב אבו עראר: קיבלנו תשובה מסגן שר האוצר שהישובים האלה לא חוקיים.
טלב אבו עראר: אני שואל: האם ההתנחלויות חוקיות בכלל?
טלב אבו עראר: הרי יש הרבה ישובים בהתנחלויות זכו בהטבות המס האלה.
טלב אבו עראר: גם הם לא חוקיים והם בשטח כבוש.
טלב אבו עראר: לכן אנחנו מוחים שהישובים האלה לא קיבלו.
טלב אבו עראר: גרים שם 70,000 נפשות ולא מכירים בהם.
טלב אבו עראר: לא ביישוביהם וגם לא בהטבות המס שיוענקו לרוב יישובי הנגב.
טלב אבו עראר: אפילו אלה שזכו בהטבות מס – לא ידענו עד עכשיו על אחוז ההטבה.
טלב אבו עראר: אנחנו גם מבקשים שהישובים שהיו להם את ההטבות האלה, שלא יורידו מהם.
מירי רגב: תמיד עידאן, בבקשה.
מירי רגב: לאחר מכן חבר הכנסת זחאלקה ואחריו תמר זנדברג.
<תמיר עידאן: אני אעשה זאת בקצרה.
<תמיר עידאן: מטרת החלטת הממשלה נבעה מהחלטת בג"צ שביקשה שייקבעו קריטריונים שוויוניים ואחידים.
<תמיר עידאן: אולי נקבעו קריטריונים אחידים אבל בטוח שהם לא שוויוניים.
ג'מאל זחאלקה: מדוע אדוני לא הזכיר את נצרת?
<אליהו ברדה: הזכרתי את נצרת עלית ואת מגדל העמק.
<אליהו ברדה: הארגומנט שלי היה לגבי ערים קולטות עליה.
מירי רגב: הם לא פנו אלינו.
מירי רגב: הוא צריך לייצג את נצרת?
מירי רגב: אתם צריכים לייצג אותם.
ג'מאל זחאלקה: הוא דיבר על הצפון ועל האזור שלו.
<תמיר עידאן: אני ראש המועצה המקומית שדות נגב .
<תמיר עידאן: נקבעו פה קריטריונים שהם אולי אחידים אבל יוצרים אי שוויון זועק לשמים.
<תמיר עידאן: במפות שחילקנו לכם אנחנו יכולים לראות את 8 יישובי שדות נגב שאינם בעוטף עזה כמובלעת בתוך אזור שכולו מקבל הטבות מס.
<תמיר עידאן: ממה זה נוצר בעצם?
<תמיר עידאן: נקבעו שלושה מדדים: סוציו-אקונומי שבו אנחנו נמצאים בסוציו-אקונומי 5.
<תמיר עידאן: המדד השני הוא פריפריאלי, מרחק מהמרכז.
<תמיר עידאן: לכאורה זה מורכב מנוסחאות מאוד מסובכות אבל אני נחשב מדד פריפריאלי 5 מועצתי והמרחבים שלידי נחשבים 4.
<תמיר עידאן: נוצר מצב אבסורדי שמושב תלמי בילו, למשל, שנמצא מול מושב זרוע, שנמצא מהצד השני של הכביש, הוא כן מקבל כי הוא שייך למועצה אזורית מרחבית.
<תמיר עידאן: מצד שמאל, ששייך לשדות נגב, הוא לא מקבל.
<תמיר עידאן: מדובר במרחק הליכה של דקה.
<תמיר עידאן: זאת אומרת, היום התושבים ב-8 הישובים האלה, שהם ישובים יחסית חלשים שמורכבים מאנשים יחסית מבוגרים ולא קולטים אנשים צעירים, אין להם שום יתרון יחסי ושום העדפה מתקנת, שתוכל לגרום לאנשים צעירים לבוא ולהשתקע במקומות האלה.
<תמיר עידאן: מי שיגיע לאזור ורוצה לעבוד בפארק נועם – או שהיום כשהגיעו כביש 6 והרכב לאזור, הם יגורו במרחבים ובעוטף עזה, למה להגיע לישובים האלה?
<תמיר עידאן: הנקודה השנייה זה המצב הביטחוני.
<תמיר עידאן: יש פה את הקו של 7 ק"מ שנקבע לפני הרבה שנים.
<תמיר עידאן: זה קו שמזמן אין בו שום היגיון.
<תמיר עידאן: הגראד האחרון שנפל לפני שבועיים נפל בישוב מעגלים, שנמצא בשמונת הישובים האלה.
<תמיר עידאן: זה גראד באורך של 1.5 מטרים.
<תמיר עידאן: הוא זעזע את כל האזור ונפל ליד בית ספר.
<תמיר עידאן: אנחנו חיים בשגרת חירום מטורפת באזור.
<תמיר עידאן: מידי יום ביומו אנחנו עסוקים בחירום, תרגילים על תרגילים בכל הישובים.
<תמיר עידאן: נוצר מצב ש-8 ישובים שחוטפים טילים על הראש כל היום ובעת מלחמה מחפשים מיגון - - -
מירי רגב: במה אתה לא עומד בעצם?
<תמיר עידאן: המדד הפריפריאלי מוציא אותי החוצה.
<תמיר עידאן: אני מקבל 18 נקודות.
<תמיר עידאן: במדד הפריפריאלי אני 5.
<תמיר עידאן: יש 30 נקודות שמתוכם גוזרים 0.4 שזה 12 נקודות וזה מביא אותי ל-18 נקודות בסך הכול.
<תמיר עידאן: עוד מילה לגבי הקריטריון של הגבול.
<תמיר עידאן: הקריטריונים של המדד הפריפריאלי והמדד הסוציו-אקונומי נקבעו לרשות ואילו המדד של הגבול נקבע לפי מושב.
<תמיר עידאן: איך זה הגיוני?
<תמיר עידאן: בהחלטת הממשלה כתוב ישוב, ישוב, ישוב.
<תמיר עידאן: צריך להגדיר מה זה ישוב.
<תמיר עידאן: או שישוב זה רשות מקומית ואז אני בפנים מבחינת הקרבה לגבול או שזה לפי מושב, אז בואו נבדוק את המושבים.
<תמיר עידאן: נבדוק מה המצב הסוציו-אקונומי של כל מושב, מה המרחק שלו מתל-אביב.
<תמיר עידאן: לא המצב של שדה צבי כמו המצב של שוקדה.
<תמיר עידאן: שדות נגב זה 200,000 דונם.
<תמיר עידאן: יש ישוב שהוא מאוד קרוב לכביש 6 ויש ישוב שהוא מאוד רחוק.
<תמיר עידאן: נוצר פה עיוות מובנה בתוך החלטת הממשלה.
<תמיר עידאן: תיראו את זה במפה, יש מובלעת בתוך הישובים האלה.
ג'מאל זחאלקה: גברתי היושבת ראש.
ג'מאל זחאלקה: מאז שאני בכנסת אנחנו דורשים שההטבות לישובים יינתנו על-פי מפתח אחד ויחיד והוא המצב הסוציו-אקונומי של הישוב.
ג'מאל זחאלקה: אם אתה נותן לישוב מסוים הטבה סוציואקונומית, זה צריך להיות על-פי קריטריונים סוציו-אקונומיים ולא על-פי מידת הדתיות של הישוב, מידת הספורטיביות של הישובים, אלא המצב הכלכלי החברתי שלהם.
ג'מאל זחאלקה: זה צריך להיות המדד היחיד.
ג'מאל זחאלקה: יכול להיות שישוב פריפריאלי חי ברמת חיים מאוד גבוהה, ויש כאלה בארץ, וישוב באמצע הארץ שמצבו הסוציו-אקונומי לא טוב.
ג'מאל זחאלקה: לא הייתי פוסל, אם יש דרך לעשות את זה, אפילו ללכת על פיתוח שכונות עוני בתוך ישובים גדולים אפילו הם מבוססים.
ג'מאל זחאלקה: הצדק ולא רק הדין ייקוב את ההר.
ג'מאל זחאלקה: אנחנו מחפשים צדק.
ג'מאל זחאלקה: זה מה שצריך להיות.
ג'מאל זחאלקה: צדק זה לאפשר לאנשים להתפתח.
ג'מאל זחאלקה: ההטבות ניתנות לאנשים עובדים, אלה לא תקציבי העברה.
ג'מאל זחאלקה: זה לעודד עבודה ולחזק ישובים.
ג'מאל זחאלקה: כאן אני רואה את העיוותים הגדולים במפה שהוצגה כאן.
ג'מאל זחאלקה: נכון שהמפה באה בעקבות עתירה של ארגון עדאללה והאגודה לזכויות האזרח על הרשימה הקודמת שבה לא נכלל אף ישוב ערבי.
ג'מאל זחאלקה: אכן נכללו כ-50 ישובים ערבים ויש לברך על-כך.
ג'מאל זחאלקה: אני רוצה להעיר את ההערות הבאות:
ג'מאל זחאלקה: אנחנו לא יודעים באיזה הטבות מדובר.
ג'מאל זחאלקה: האם ההטבות הן דיפרנציאליות, כלומר, האם יתנו לאחד הרבה ולאחד מעט?
ג'מאל זחאלקה: האם אפשר להעביר?
ג'מאל זחאלקה: זאת קופסה סגורה, אנחנו לא יודעים מה יהיה בתוכה ומה יילד יום.
ג'מאל זחאלקה: אין הקריטריונים של ההטבות עצמם.
מירי רגב: יש את הקריטריונים, תכף היא תציג אותם.
ג'מאל זחאלקה: אפשר לשנות אותם כלאחר יד.
ג'מאל זחאלקה: שניים, נוצרו עיוותים גדולים מאוד.
ג'מאל זחאלקה: המשקל הגדול שניתן למרחק הגיאוגרפי ולמיפוי הפוליטי, הוא מיפוי פוליטי.
ג'מאל זחאלקה: ניתנו הטבות לישובים בגדה המערבית ובגולן, שהם ישובים לא חוקיים על-פי החוק הבינלאומי, התנחלויות, על חשבון ישובים בתוך הארץ.
ג'מאל זחאלקה: כל יישובי המשולש לא נכללו בתוך הרשימה, למרות שיש ישובים שהם מאוד עניים.
מירי רגב: גם עפולה לא נכללה.
ג'מאל זחאלקה: אם עפולה במצב סוציו אקונומי קשה אז צריך לתת לה.
ג'מאל זחאלקה: זה צריך להיות המפתח.
ג'מאל זחאלקה: לא יכול להיות שישוב כמו אום-אל-פחם, שאנחנו יודעים שמצבו הכלכלי חברתי קשה מאוד.
ג'מאל זחאלקה: או, למשל, עוד יותר קשה מצבו של הישוב קלאנסווה שהוא בסוציו-אקונומי 2.
ג'מאל זחאלקה: גם ישובים שהם בדרגה 2 לא קיבלו הטבות.
ג'מאל זחאלקה: אני מכיר את הישובים האלה ויש בהם אוכלוסייה עובדת.
ג'מאל זחאלקה: יכול להיות שזה ייתן עידוד אמיתי לאנשים לבוא ולהשקיע במקום וגם לפתח את הישובים שלהם.
ג'מאל זחאלקה: אני קורא לגברתי לתת את המשקל הגדול ביותר.
ג'מאל זחאלקה: מבחינתי, שהקריטריון יהיה רק מצב סוציו-אקונומי, כמו שנעשה בארוחות יום.
ג'מאל זחאלקה: אפילו אם רוצים להכניס ישובים אחרים, צריך לתת משקל ראוי.
ג'מאל זחאלקה: לא יכול להיות שישוב במצב סוציו-אקונומי 2 יקבל וישוב במצב סוציואקונומי 5 יקבל.
ג'מאל זחאלקה: בגלל מפת הפריפריאליות?
ג'מאל זחאלקה: זה יוצר עיוותים שיש לתקנם.
מירי רגב: תודה רבה לך חבר הכנסת זחאלקה.
מירי רגב: אורן, נציג ראש עיריית נצרת עלית.
מירי רגב: אחריו חבר הכנסת דוד אזולאי.
<אורן שמיר: רק לפני שבועיים היה פה בכנסת אירוע מאוד יפה של פתיחת השדולה של חברת הכנסת רינה פרנקל לעידוד התעסוקה בגליל.
<אורן שמיר: שר אחרי שר, חבר כנסת אחרי חבר כנסת עלו והסבירו כמה חשוב שהמדינה תתמוך ביישובי הגליל וכמה זה אינטרס של המדינה ולא האינטרס הפרטי של הישובים.
<אורן שמיר: אני שישבתי בקהל שמעתי את הרחש שחזר על עצמו.
<אורן שמיר: אבל מה התאכלס?
<אורן שמיר: עכשיו אנחנו מדברים על התאכלס.
<אורן שמיר: התאכלס זה המלחמה היום יומית.
<אורן שמיר: אני רואה את ראש עירית נצרת עלית, אותו אני מייצג כרגע, קם כל בוקר ב-5 ויוצא למלחמה על ההתיישבות היהודית בגליל, על ההישרדות של העיר שלו.
<אורן שמיר: הקריטריונים קובעים 9 קילומטרים מגבול עויין.
<אורן שמיר: הקריטריונים לא לוקחים בחשבון דברים חשובים אחרים.
<אורן שמיר: היום נצרת עלית היא עיר בקדמת החזית החברתית של מדינת ישראל.
<אורן שמיר: היא עיר שבה יש 39.5% עולים.
<אורן שמיר: זאת עיר עם הכי הרבה עולים, מקום שני בארץ אחרי אריאל.
<אורן שמיר: ערד היא הבאה אחריה עם 37%.
<אורן שמיר: נצרת עלית היא אחת הערים המבוגרות בארץ, אם לא המבוגרת מכולם.
<אורן שמיר: היום 17% מתושבי העיר הם מעל גיל 65.
<אורן שמיר: לצורך השוואה, קריית שמונה זה 9.6%.
<אורן שמיר: ערים כמו עכו ונהריה הרבה הרבה מאחורינו.
<אורן שמיר: אפילו תל-אביב, שהיא עיר מבוגרת יחסית, מגיעה ל-15%.
<אורן שמיר: זאת עיר מבוגרת מאוד עם הרבה מאוד קשישים ומעט מאוד צעירים.
<אורן שמיר: הקושי הכי גדול של ערים כמו מגדל העמק ונצרת עלית, זאת העדפה של הצעירים לגור במרכז.
<אורן שמיר: מאוד קשה להביא צעירים מגוש דן לגליל.
<אורן שמיר: מאוד קל לאבד צעירים מהגליל, שעוברים אחרי הצבא למרכז.
<אורן שמיר: ראשי הרשויות הם אלה שעושים את כל המאמץ כדי להשאיר את האנשים האלה וכדי להביא אוכלוסיות חדשות.
<אורן שמיר: היום בונים שכונות בנצרת עלית בהיקף של 4,500 יחידות דיור.
<אורן שמיר: זה כמו עיר שלמה.
<אורן שמיר: החכמה היא לאכלס את הדירות האלה באנשים איכותיים.
<אורן שמיר: הכלי שנותנת המדינה בידי ראשי הרשויות, זה בין השאר גם הטבות המס האלה.
מירי רגב: אתה מבקש להכניס את הקריטריון של ערים קולטת עלייה.
מירי רגב: תכף אבקש התייחסות המנכ"ל.
דוד אזולאי: למען הגילוי הנאות אומר שהיה דיון במליאה ואני ביקשתי את הרשימה.
דוד אזולאי: במשך יומיים חיפשתי את הרשימה הזאת.
מירי רגב: בשביל זה יש אינטרנט.
מירי רגב: אני חייבת לומר שזאת תקלה שלנו, שלא ביקשנו את הרשימה בצורה מסודרת.
דוד אזולאי: מירי, אני רוצה להגיד לך שבמשך היומיים הראשונים אחרי החלטת הממשלה, מי שניסה להשיג את זה בכל דרך לא הצליח.
דוד אזולאי: אמרתי לסגן שר האוצר: איך אתה מקיים דיון כשאנחנו לא יודעים על מה אנחנו דנים.